kardosdrur/scandi-wiki huggingface dataset:
Tally Hall (band)

Tally Hall er et amerikansk band, hvis musik varierer mellem rock og indie pop. Bandet startede i 2002 og eksisterer stadig. Udover musikken har de lavet en række sketches i "Tally Hall's Internet Show", hvori musikvideoer også blev udgivet.

Bandmedlemmer

Nuværende medlemmer 

 Rob Cantor (gult slips) – guitar og sang
 Ross Federman (gråt slips) – trommer (2004–nu)
 Joe Hawley (rødt slips) – guitar og sang
 Andrew Horowitz (grønt slips) – keyboard og sang
 Zubin Sedghi (blåt slips) – bas og sang

Tidligere medlemmer 

 Steve Gallagher (gråt slips) – trommer (2002–2004)

Diskografi

Albummer 
 Complete Demos (2004) (Uafhængigt)
 Marvin's Marvelous Mechanical Museum (2005) (Quack! Media) (Genudgivet i 2008 med Atlantic Records)
 Good & Evil (2011) (Quack! Media)

Singler 
 "Good Day – Single" (2008) (Atlantic Records)
 "Light & Night" (med Nellie McKay) (2009) (N/A)
 "You & Me" (2011) (Quack! Media)
 "&" (2011) (Quack! Media)

EP'er 
 Partyboobytrap (2003) (Uafhængigt)
 Welcome To Tally Hall (2004) (Uafhængigt)
 The Pingry EP (2005) (Uafhængigt)

Samlinger/Soundtracks 
 Music from the OC: Mix 6 (2006)
 The Sims 2: Apartment Life (2008)

Eksterne henvisninger 
 tallyhall.com

Musikgrupper fra USA
Etableret i 2002
Tally Hall (flertydig)

Tally Hall kan henvise til flere artikler:
 Tally Hall (band) – et amerikansk rockband
 Tally Hall – en amerikansk fodboldspiller, der er målmand i Houston Dynamo
Angles

Angles er det amerikanske indie rock-band The Strokes' fjerde studiealbum. Det er udgivet 18. Marts 2011. Deres sidste album First Impressions of Earth udkom i 2006 og det er derfor deres længste mellemrum mellem en udgivelse af plader nogensinde.

Julian Casablancas, som er forsanger og sangskriver i bandet, har udtalt at hans ynglingssang fra albummet er 'Life Is Simple In The Moonlight'. Sangen er ikke den sang der ville repræsentere albummet på bedste vis.

Numre 

Album fra 2011
The Strokes-album
Comedown Machine

Comedown Machine er The Strokes femte studiealbum. Bandet besluttede at lave en medie blackout omkring albummet, altså ingen tv optrædener, ingen interviews, ingen fotos og ingen tour.

Numre 

Album fra USA
Album fra 2013
Maik Galakos

Ilias "Maik" Galakos (på græsk Μάικ Γαλάκος, født 23. november 1951) er en tidligere græsk fodboldspiller (angriber).

Galakos spillede det meste af sin karriere i hjemlandet, hvor han var tilknyttet begge de to største Athen-klubber, Olympiakos og Panathinaikos. Med begge klubber var han med til at vinde det græske mesterskab. Han spillede også en enkelt sæson hos Fortuna Düsseldorf i Vesttyskland.

Galakos spillede desuden 30 kampe og scorede fem mål for det græske landshold. Han var en del af den græske trup til EM i 1980 i Italien. Her spillede han alle grækernes tre kampe i turneringen, hvor holdet blev slået ud efter kun at have opnået ét point i gruppespillet.

Referencer 

Fodboldspillere fra Grækenland
Fodboldspillere fra Fortuna Düsseldorf
Fodboldspillere fra Panathinaikos
Fodboldspillere fra Olympiakos
Deltagere ved det europæiske mesterskab i fodbold 1980
Giorgos Koudas

Giorgos Koudas (på græsk Γιώργος Κούδας, født 23. november 1946 i Thessaloniki, Grækenland) er en tidligere græsk fodboldspiller (offensiv midtbane).

Koudas tilbragte hele sin aktive karriere, fra 1963 til 1984 hos PAOK Saloniki i sin fødeby. Med klubben var han med til at vinde det græske mesterskab i 1976.

Koudas spillede desuden 43 kampe og scorede fire mål for det græske landshold. Han var en del af den græske trup til EM i 1980 i Italien. Her spillede han én af grækernes tre kampe i turneringen, hvor holdet blev slået ud efter kun at have opnået ét point i gruppespillet.

Referencer 

Fodboldspillere fra Grækenland
Fodboldspillere fra PAOK F.C.
Deltagere ved det europæiske mesterskab i fodbold 1980
Andreas Bussæus

Andreas Bussæus (1679—1735) var en norsk videnskabsmand.

Bussæus blev 1710 Højesteretsadvokat og få år efter borgemester i Helsingør. Han udgav Frederik IV's Dagregister, der haves både på dansk (1770) og tysk (1773), og som lige ned til vore dage har været en af de vigtigste kilder til Danmarks og Norges historie i nævnte konges Tid.

Kilder 

 

Jurister fra Danmark
Jurister fra Norge
Historikere fra Danmark
Historikere fra Norge
Danskere i 1700-tallet
Nordmænd i 1700-tallet
Abe Lenstra

Abe Lenstra (født 27. november 1920 - 2. september 1985) var en hollandsk fodboldspiller (angriber) fra Heerenveen i Frisland. Han blev kåret til Årets Sportsnavn i Holland i både 1951 og 1952.

Lenstra spillede i tyve år hos VV Heerenveen i sin hjemby, og var også tilknyttet SC Enschede.

Lenstra spillede desuden 47 kampe for Hollands landshold, hvori han scorede hele 33 mål. Hans landsholdskarriere strakte sig over hele 19 år, fra 1940 til 1959, hvilket er den længste karriere i hollandsk landsholdsfodbolds historie. Hans første mål blev scoret i hans debutkamp, den 31. marts 1940 i et opgør mod Luxembourg.

Lenstra blev i 1977 ramt af en hjerneblødning. Han tilbragte de sidste otte år af sit liv i en kørestol, inden han døde af hjertestop i efteråret 1985.

Lenstra opnåede gennem sine tyve år som Heerenveen-spiller status som klublegende, og klubbens nuværende stadion, Abe Lenstra Stadion, er opkaldt efter ham.

Noter 

Fodboldspillere fra Holland
Fodboldspillere fra SC Heerenveen
Fodboldspillere fra FC Twente
Personer fra Heerenveen
Adrie van Kraaij

Adrianus Ambrosius Cornelis "Adrie" van Kraaij (født 1. august 1953 i Eindhoven, Holland) er en tidligere hollandsk fodboldspiller (forsvarer), der vandt bronze med det hollandske landshold ved EM i 1976 og sølv ved VM i 1978.

Karriere 
Van Kraaij tilbragte det meste af sin karriere hos PSV Eindhoven i sin fødeby. Med klubben var han med til at vinde tre hollandske mesterskaber, to pokaltitler samt UEFA Cuppen i 1978. Efter elleve sæsoner forlod han klubben, og sluttede sin karriere af med kortere ophold hos belgiske Thor Genk og FC Basel i Schweiz.

Van Kraaij spillede desuden 17 kampe for Hollands landshold. Han var en del af den hollandske trup, der vandt bronze ved EM i 1976 i Jugoslavien.. Han spillede fuld tid i både semifinalen og bronzekampen. To år senere var han med til at vinde sølv ved VM i 1978 i Argentina. Her spillede han dog kun én af hollændernes seks kampe, og var ikke på banen i finalenederlaget mod værtsnationen.

Titler 
Æresdivisionen
 1975, 1976 og 1978 med PSV Eindhoven

KNVB Cup
 1974 og 1976 med PSV Eindhoven

UEFA Cuppen
 1978 med PSV Eindhoven

Referencer 

Fodboldspillere fra Holland
Fodboldspillere fra PSV Eindhoven
Fodboldspillere fra FC Basel
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Wim Meutstege

Willem Jan "Wim" Meutstege (født 28. juli 1952 i Deventer, Holland) er en tidligere hollandsk fodboldspiller (forsvarer), der vandt bronze med det hollandske landshold ved EM i 1976.

Karriere 
Meutstege tilbragte hele sin karriere i hjemlandet, hvor han var tilknyttet Go Ahead Eagles, Excelsior, Sparta Rotterdam og Ajax. Med Ajax var han med til at vinde to hollandske mesterskaber og én pokaltitel.

Meutstege spillede én kamp for Hollands landshold. Den kamp var bronzekampen ved EM i 1976 i Jugoslavien, hvor han blev skiftet ind i pausen i den hollandske sejr over værtsnationen.

Titler 
Æresdivisionen
 1979 og 1980 med AFC Ajax

KNVB Cup
 1979 med AFC Ajax

Referencer 

Fodboldspillere fra Holland
Fodboldspillere fra Go Ahead Eagles
Fodboldspillere fra S.B.V. Excelsior
Fodboldspillere fra Sparta Rotterdam
Fodboldspillere fra AFC Ajax
Deltagere ved det europæiske mesterskab i fodbold 1976
Dick Schoenaker

Dirk "Dick" Hendrikus Schoenaker (født 30. november 1952 i Ede, Holland) er en tidligere hollandsk fodboldspiller (midtbane), der vandt sølv med det hollandske landshold ved VM i 1978.

Karriere 
Schoenaker spillede hele sin karriere i hjemlandet, hvor han var tilknyttet FC Wageningen, De Graafschap, Ajax, Twente og Vitesse. Længst tid tilbragte han hos Ajax, hvor han spillede i ni sæsoner, og nåede over 250 ligakampe. Her var han med til at vinde hele seks hollandske mesterskaber og to pokaltitler.

Schoenaker spillede desuden 13 kampe og scorede seks mål for Hollands landshold. Han var en del af den hollandske trup, der vandt sølv ved VM i 1978 i Argentina. Her spillede han dog kun én af hollændernes seks kampe, og var ikke på banen i finalenederlaget mod værtsnationen. Hans sidste landskamp var en VM-kvalifikationskamp på udebane mod Ungarn i foråret 1985.

Titler 
Æresdivisionen
 1977, 1979, 1980, 1982, 1983 og 1985 med AFC Ajax

KNVB Cup
 1979 og 1983 med AFC Ajax

Referencer 

Fodboldspillere fra Holland
Fodboldspillere fra De Graafschap
Fodboldspillere fra AFC Ajax
Fodboldspillere fra FC Twente
Fodboldspillere fra SBV Vitesse
Deltagere ved verdensmesterskabet i fodbold 1978
Piet Wildschut

Pieter "Piet" Wildschut (født 25. oktober 1957 i Leeuwarden, Holland) er en tidligere hollandsk fodboldspiller (forsvarer), der vandt sølv med det hollandske landshold ved VM i 1978.

Karriere 
Wildschut spillede størstedelen af sin karriere i hjemlandet, hvor han var tilknyttet Groningen, Twente, PSV Eindhoven, og Roda. Han spillede desuden en enkelt sæson i belgisk fodbold, hos Antwerpen. Med Twente var han i 1977 med til at vinde den hollandske pokalturnering KNVB Cup, efter finalesejr over PEC Zwolle.

Wildschut spillede elleve kampe og scorede ét mål for Hollands landshold. Han var en del af den hollandske trup, der vandt sølv ved VM i 1978 i Argentina. Her spillede han tre af hollændernes seks kampe, men var dog ikke på banen i finalenederlaget mod værtsnationen. Hans sidste landskamp var en venskabskamp på hjemmebane mod Grækenland i foråret 1982.

Titler 

KNVB Cup
 1977 med FC Twente

Referencer 

Fodboldspillere fra Holland
Fodboldspillere fra FC Groningen
Fodboldspillere fra PSV Eindhoven
Fodboldspillere fra FC Twente
Fodboldspillere fra Royal Antwerp FC
Fodboldspillere fra Roda JC
Deltagere ved verdensmesterskabet i fodbold 1978
Pim Doesburg

Willem "Pim" Doesburg (født 28. oktober 1943 i Rotterdam, Holland, død 18. november 2020) var en hollandsk fodboldspiller (målmand), der vandt sølv med det hollandske landshold ved VM i 1978.

Doesburg er noteret for 687 kampe i i den bedste nederlandske række, Eredivisie, hvilket er rekord.

Karriere 
Doesburg spillede hele sin karriere i hjemlandet, hvor han var tilknyttet Sparta Rotterdam og PSV Eindhoven, begge klubber ad to omgange. Med Sparta vandt han i 1966 den hollandske pokaltitel KNVB Cup, mens han som veteran langt oppe i fyrrerne vandt det hollandske mesterskab med PSV i både 1986 og 1987.

Doesburg spillede desuden otte for Hollands landshold. Han var en del af den hollandske trup, der vandt sølv ved VM i 1978 i Argentina, men var dog ikke på banen i turneringen. Han deltog også ved EM i 1980 i Italien. Her spillede han én kamp, hollændernes indledende gruppekamp mod Grækenland, hvor han blev indskiftet for førstevalget Piet Schrijvers efter kun 16 minutters spil. Han holdt målet rent i resten af kampen, og hollænderne vandt opgøret med 1-0.

Titler 
Æresdivisionen
 1986 og 1987 med PSV Eindhoven

KNVB Cup
 1966 med Sparta Rotterdam

Referencer 

Fodboldspillere fra Holland
Fodboldspillere fra Sparta Rotterdam
Fodboldspillere fra PSV Eindhoven
Personer fra Rotterdam
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Hugo Hovenkamp

Hugo Hermanus Hovenkamp (født 5. oktober 1950 i Groningen, Holland) er en tidligere hollandsk fodboldspiller (forsvarer), der vandt sølv med det hollandske landshold ved VM i 1978.

Karriere 
Hovenkamp spillede størstedelen af sin karriere i hjemlandet, hvor han var tilknyttet FC Groningen og AZ. Han havde også et ophold i den østrigske Bundesliga, hos Wacker Innsbruck. I sin tid hos AZ var han med til at vinde ét hollandsk mesterskab og tre udgaver af pokalturneringen KNVB Cup.

Hovenkamp spillede desuden 31 kampe og scorede to mål for Hollands landshold. Han var en del af den hollandske trup, der vandt sølv ved VM i 1978 i Argentina., men var dog ikke på banen i turneringen. Han deltog også ved EM i 1980 i Italien. Her spillede han alle hollændernes tre kampe, men kunne ikke forhindre, at holdet blev slået ud efter det indledende gruppespil. Hans sidste landskamp var en EM-kvalifikationskamp på udebane mod Spanien i februar 1983.

Titler 
Æresdivisionen
 1981 med AZ

KNVB Cup
 1978, 1981 og 1982 med AZ

Referencer 

Fodboldspillere fra Holland
Fodboldspillere fra FC Groningen
Fodboldspillere fra AZ Alkmaar
Personer fra Groningen
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Svaneprinsessen

Svaneprinsessen (engelsk: The Swan Princess)  er en animeret spillefilm fra 1994.

Engelske stemmer 
Michelle Nicastro – Prinsesse Odette
Howard McGillin – Prins Derek
Jack Palance – Rothbart
John Cleese – Jean-Bob
Steve Vinovich – Puffin
Steven Wright – Speed
Sandy Duncan –  Dronning Alberta
Dakin Matthews – Kong William
Mark Harelik –  Lord Rogers
Joel McKinnon Miller – Bromley

Danske stemmer 
Louise Engell – Prinsesse Odette
Kristian Boland – Prins David
John Hahn-Petersen – Kong William
Thomas Eje – Skildpadden Kvik
Preben Kristensen – Frøen Jeanbob
Peter Mygind – Søpapegøjen Lunde
Paul Hüttel – Grev Gregers
Michael Carøe – Troldmanden Grobert
Casper Christensen – Prinsens ven Brumle
Kurt Ravn – Didriksen – Fortælleren
Winnie Dorff – Dronning Uberta
Laus Høybye – Unge David

Eksterne henvisninger 
 

Amerikanske film fra 1994
Animationsfilm fra USA
Engelsksprogede film
Imin

En imin er en funktionel gruppe eller kemisk forbindelse der indeholder en carbon-nitrogen dobbeltbinding, hvor der på nitrogenet sidder enten et hydrogen eller en organisk gruppe. Hvis gruppen ikke er et hydrogenatom, bliver stoffet nogle gange refereret til som en Schiff base. Carbonet har to yderligere enkeltbindinger.

Referencer 

Organisk kemi
Funktionelle grupper
Jørgen Bøfke

Jørgen Bøfke (død 1699) var en dansk rådmand, bror til Hans Bøfke.

Han var søn af købmand Ditmer Bøfke og var købmand som sin fader. Fra 1686 var han en af Stadens 32 mænd, og fra 1688 til sin død 1699 var han rådmand. Tillige var han kvæsthusforvalter og medlem af kanaldirektionen. Hans anden hustru, Maren, som han ægtede 1694, var en datter af Sjællands biskop Hans Wandal. Da ægteskabet var barnløst og hans børn af første ægteskab alle var døde små, uddøde slægtens borgerlige gren med ham.

Han ejede fra 1687 gården Sandholm, som han i 1696 solgte til Søster Svane, enke efter biskop Hans Bagger.

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Rådmænd i København
Danskere i 1600-tallet
Jørgen
Købmænd fra Danmark
Proprietærer fra Danmark
Stadens 32 mænd
Bildt

Bildt er en gammel jysk adelsslægt. I 1500-tallet bosatte slægten sig i Bohuslen i Norge. Da dette område i 1658 blev afstået til Sverige, indtrådte slægten i den svenske adelstand.
I 1864 blev en linje af slægten optaget i den svenske friherrelige stand.

Væsentlige personer af slægten 

 Didrik Anders Gillis Bildt (1820-1894) - svensk politiker
 Carl Nils Daniel Bildt (1850-1931) - svensk diplomat
 Nils Daniel Carl Bildt (født 1949) - svensk politiker og diplomat

Kilder 
 Danmarks Adels Aarbog, IV, 1887

 
Adelsslægter fra Danmark
Adelsslægter fra Sverige
Arvelig nonpolypøs tyk- og endetarmskræft

Hereditær Non Polypøs Colorectal Cancer (HNPCC), også kendt som Lynch-syndrom, er en betegnelse, der dækker over flere former for arvelig kræft. Fælles for alle med HNPCC er, at de har arvet en forhøjet risiko for at få kræft, primært i endetarm og tyktarm. I nogle familier er der også en øget risiko for andre former for kræft, f.eks. kræft i livmoder, urinveje og æggestokke.

Kræftsygdomme
Almesåkra

Almesåkra sogn i Småland indgik i Västra herreder (og var før 1886 del i Tveta herreder) i Njudung og har siden 1971 været en del af Nässjö kommun i Jönköpings län .

Sognets areal er 65 kvadratkilometer. I 2010 var der 216 indbyggere.

Byer i Nässjö kommun
Etableret i 1886
Gerry Goffin

Gerald "Gerry" Goffin (11. februar 1939 - 19. juni 2014) var en amerikansk sangtekstforfatter. I begyndelsen af 1960'erne var han gift med komponisten Carole King, og sammen skrev de en række hitsange som "Will You Love Me Tomorrow" til The Shirelles, "Take Good Care of My Baby" til Bobby Vee, "The Loco-Motion" til Little Eva og "Go Away Little Girl" til Steve Lawrence – alle sange, der nåede førstepladsen på den amerikanske hitliste.

Efter at være blevet skilt fra King skrev Gerry Goffin tekster til andre komponister som Barry Goldberg og Michael Masser, blandt andet "Theme from Mahogany (Do You Know Where You're Going To)" til Diana Ross samt "Saving All My Love for You", der især er kendt med Whitney Houston, sammen med Masser. Også disse sange toppede den amerikanske hitliste.

I alt skrev Goffin tekst til over 50 sange, der kom i top 40 på den amerikanske hitliste, heriblandt otte, der nåede toppen. I 1990 blev han sammen med Carole King optaget i Rock and Roll Hall of Fame.

Gerry Goffin forsøgte sig også som sanger og udgav et par album, der dog ikke opnåede nogen videre succes.

Sangskrivere fra USA
Claus Christiansen (fodboldtræner)

Claus Christiansen (født 27. marts 1972) er en tidligere dansk fodboldspiller og nu træner træner for Silkeborg KFUM.

Christiansen spillede som aktiv for Aabyhøj IF, AGF, Randers Freja, Herning Fremad og FC Mamer 32 fra Luxembourg. Som træner har han stået i spidsen for AGFs Danmarksseriehold (2002-2003), FC Horsens (2004-2005), Brabrand IF (2006-2007), FC Skanderborg (2008-2013), Idrætsforeningen tst (2013-2014, Aarhus Fremad (2014-2017) og Silkeborg KFUM (2017-nu).

Referencer

Eksterne Henvisninger 

Fodboldspillere fra Danmark
Fodboldspillere fra AGF
Fodboldtrænere fra Danmark
Fodboldtrænere fra Aarhus Fremad
Fodboldspillere fra Randers Freja
Fodboldspillere fra Herning Fremad
Vandtårnet på H.A. Clausens Vej

Vandtårnet på H.A. Clausens Vej eller Det gamle vandtårn var Gentoftes første vandtårn. Vandtårnet blev opført 1899 på Gentofte Præstegårds tidligere jorder og var tegnet af arkitekt Johan Schrøder i en historicistisk stil med maurisk inspiration. Tårnet kunne rumme 432 kubikmeter vand og havde et vandspejl 50 meter over havets overflade.

Historie 
Efter, at Niels Andersen i 1888 blev sognerådsformand, begyndte Gentofte Sogneråd at planlægge et eget anlæg til vandforsyning. Sommeren 1897 var usædvanlig varm og solrig, hvilket førte til tørlægning af Hellerup-områdets brønde, således at beboerne måtte hente vand langvejs fra.

1. juli 1900 åbnede vandværket Bregnegårdsværket ved Mantziusvej og samtidig hermed opførtes det første vandtårn på H.A. Clausens Vej nær det høje punkt ved Gentofte Kirke. Vandet blev ført til vandværket fra seks boringer til en samlebrønd. Fra denne førtes vandet til et af de tre sandfiltre og herfra til vandtårnet på H.A. Clausens Vej. Herfra blev Hellerup, Skovshoved, Ordrup og Gentofte byer forsynet med vand. I 1902 nåede vandforsyningen til Vangede og i 1903 til Jægersborg. 

Allerede i 1907 blev Vandtårnet på Ræveskovsvej opført som supplement. I 1957 stod Jægersborg Vandtårn færdigt, og vandtårnet på H.A. Clausens Vej blev revet ned.

Kilder 
 Vandtårne i Gentofte

Vandtårne i Region Hovedstaden
Forsvundne bygninger, konstruktioner og anlæg i Gentofte Kommune
Etableret i 1899
Ophørt i 1957
Niels Harbou (1694-1765)

Niels (Nicolai) Harbou (født oktober 1694 i Rendsborg, død 17. november 1765 sammesteds) var en dansk officer.

Han var søn af oberst Niels Harbou (1662-1722), der kommanderede artilleriet ved Stralsunds belejring, og Anna Elisabeth født Büchner. Harbou blev 1708 underfyrværker ved artilleriet i Holsten, 1714 sergent ved Landkadetkompagniet samtidigt med dets oprettelse, 1714 stykjunker ved artilleriet, ansat ved Kronborg kompagni. 1715 blev han "efter Faderens indstændige Anmodning" forsat til et af de kompagnier, der skulle i felten. Efter felttoget vendte Harbou tilbage til Kronborg.

1721 blev han løjtnant og allerede 1722 kaptajn og kompagnichef i Rendsborg. Efter faderens død havde Harbou nemlig ansøgt om at få et kompagni for at kunne forsørge sin moder og sine mindre søskende. 1736 blev han major af artilleriet, 1743 oberstløjtnant, 1744 forsat til Oldenborg, 1745 forsat til Glückstadt, blev 1754 oberst og 1756 chef for Holstenske Artillerikorps i Rendsborg. 1758 kommanderede han det samlede armekorps' artilleri i Holsten (seks kompagnier), blev 1761 generalmajor og 1763 afskediget med pension (650 rigsdaler).

Han blev gift den 27. oktober 1716 i Holmens Kirke med Maria Berg (døbt i Helsingør den 8. juli 1695). Hun var datter af brygger David Andersen Berg og Birgitte Hansdatter.

Kilder 
 Danmarks Adels Aarbog 1897.

Niels 1
Personer fra Rendsborg
Generalmajorer fra Danmark
Danskere i 1700-tallet
Artilleriofficerer fra Danmark
Ronald Waterreus

Ronald Katarina Martinus Waterreus (født 25. august 1970 i Lemiers, Holland) er en tidligere hollandsk fodboldspiller (målmand). Han spillede syv kampe for det hollandske landshold.

Karriere 
Waterreus startede sin seniorkarriere hos Roda JC, hvor han også havde spillet som ungdomsspiller. Han var tilknyttet klubben fra 1992-94, inden han skiftede til PSV Eindhoven. Her spillede han over de følgende ti sæsoner næsten 300 ligakampe, og var med til at vinde fire hollandske mesterskaber og én pokaltitel.

Efter et kortvarigt ophold uden succes hos Manchester City, skiftede Waterreus i begyndelsen af 2005 til den skotske storklub Rangers F.C. Med Rangers var han med til at vinde det skotske mesterskab samme år. Han sluttede sin karriere af med at spille kortvarigt hos AZ i hjemlandet samt for New York Red Bulls i den amerikanske Major League Soccer.

Waterreus spillede desuden syv kampe for Hollands landshold. Han var en del af den hollandske trup, der nåede semifinalerne ved EM i 2004 i Portugal. Han var dog ikke på banen i turneringen.

Referencer 

Fodboldspillere fra Holland
Fodboldspillere fra Roda JC
Fodboldspillere fra PSV Eindhoven
Fodboldspillere fra Manchester City F.C.
Fodboldspillere fra Rangers F.C.
Fodboldspillere fra AZ Alkmaar
Fodboldspillere fra New York Red Bulls
Rollo May

Rollo Reece May (21. april 1909 - 22. oktober 1994) var en amerikansk eksistentiel psykolog og forfatter til den indflydelsesrige bog Love and Will (1969).

Han tilgang kaldes gerne eksistentiel-humanistisk psykologi, der er en form for  eksistentiel psykologi. Han bliver ofte forbundet med Søren Kierkegaard og eksistentiel filosofi samt til dels med eksistentiel fænomenologi. May var også en fortaler for eksistentiel terapi, og han sættes gerne sammen med Viktor Frankl og Ludwig Binswanger som også var store fortalere for denne tilgang. May trak i sit psykologiske arbejde desuden på inspiration fra Otto Frank og Sigmund Freud, det var dog især i hans tidligste forfatterskab.

Filosoffen og teologen Paul Tillich var en nær ven, som havde en betydelig indflydelse på Mays arbejde.

Rollo May blev en vigtig inspiration for Irvin D. Yalom, Kirk Schneider og hele den amerikanske udvikling inden for eksistentiel terapi og eksistentiel psykologi. 

Ud over Love and Will omfatter Mays værker også The Meaning of Anxiety (betydningen af angst) fra 1950, (revideret 1977) og The Discovery of Being fra 1983.

Død i Marin County, Californien.

Litteratur 
 May, Rollo (1969): “Love and Will”. USA: Norton
 May, Rollo (1977): “The Meaning of Anxiety”. USA: Norton
 May, Rollo (1983): “The Discovery of Being”. USA: Norton
May, Rollo (1991): "The Cry for Myth". USA: First published by W.W. Norton & Company, Inc. Dansk udgave som "Myte og eksistens", 1992, Gyldendal.
 Sørensen, Anders Dræby (2009): “Eksistentialisme i psykologi, psykiatri og psykoterapi”. IN Paw Amdisen mfl (red): “At tænke eksistensen”. Aarhus Universitetsforlag

Referencer 

Psykologer fra USA
Forfattere fra USA